Bug-uri neidentificate.
Scris de Kiki Prottsman.
Ilustrat de Mike Maser și Kiki Prottsman.
Asta e Jasmine.
Ea conduce cea mai mare companie de vânat bug-uri din Codeville.
E faimoasă pentru că păzește comunitatea de necazuri.
Dimineața devreme s-a întâmplat ceva neașteptat.
Cineva a lăsat ușa deschisă la camera cu bug-uri și un roi enervant a scăpat în oraș
chiar înainte de marea emisiune de talente.
„De asta te-am angajat!" îi spuse Jasmine lui JD.
„Dacă nu strângem toate bug-urile până la ora trei, emisiunea va fi ruinată!”
„Asta ar trebui să fie ușor" spuse JD, uitându-se în jur.
„Văd câteva aici și câteva acolo."
„O, alea sunt doar bug-urile identificate" spuse Jasmine.
„Acele bug-uri sunt ușor de ținut sub control.
Bug-urile neidentificate cauzează cele mai multe probleme."
„Bug-urile neidentificate sunt mai greu de găsit.
Se ascund unde nu te aștepți și fac lucrurile tot mai rele
până ți se pare că nimic nu mai funcționează."
„O nu!" strigă JD.
„Cum le vom aduna pe toate pentru a salva emisiunea?"
„Nu-ți fă griji, te voi învăța un truc pentru a identifica un bug neidentificat."
„Mai înâi trebuie să știi unde nu e."
„Plimbă-te pe stradă.”
„Merge totul la primul pas?"
„Merge totul la al doilea pas?”
„Dar la al treilea?"
„Mergi până când intervine o problemă."
„Acolo se ascunde bug-ul!"
„Acum că știi unde e, identifică bug-ul!”
„Dă-i un nume și spune-l cu voce tare.”
„Odată cu asta, se întâmplă magia."
„Bug-ul a fost identificat!”
„Acum putem să reparăm problemele create de bug."
„Grăbește-te, Jasmine!”
„E aproape ora trei!"
„Încă ne lipsește un bug mare" spuse Jasmine.
„Dar borcanul meu e plin!”
„Va trebui să îl găsești singur."
JD pășește neliniștit pe trotuar.
„Mai întâi trebuie să știi unde nu e" își șopti singur.
„Merge totul la primul pas?”
„Da."
„Merge totul la al doilea pas?”
„Da."
„Dar la al treilea?”
„Nu!"
„Acum că știu unde e bug-ul, trebuie să îl identific!"
„Să-i dau un nume.”
„Să îl spun cu voce tare."
„Bug-ul face ca lumina să nu meargă așa că o să îl numesc Scânteiuș."
„A mers!”
„Am identificat bug-ul!”
„Acum pot să elimin bug-ul și să repar problemele cauzate.”
„La fix pentru emisiunea de talent!"
JD a făcut-o foarte mândră pe Jasmine.
Acum tot orașul știe că atunci când lucrurile merg prost
e timpul să îi pună pe Debuggeri la treabă!
Sfărșit!